**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 07/09/2025**

**ΠΡΟΓΡΑΜΜΑ  ΚΥΡΙΑΚΗΣ  07/09/2025**

|  |  |
| --- | --- |
| Ντοκιμαντέρ / Ιστορία | **WEBTV** **ERTflix** |

**22:00**  |   **Ίχνη στο Χώμα που τα Έσβησε η Θάλασσα (Α' ΤΗΛΕΟΠΤΙΚΗ ΜΕΤΑΔΟΣΗ)**     
  
**Έτος παραγωγής:** 2022

Ωριαίο ντοκιμαντέρ, συμπαραγωγής Ελλάδας/ Βουλγαρίας, 2022.  
Μια ταινία για την εθνική συνείδηση και πώς αυτή διατηρείται ή αλλοιώνεται μέσα στον χρόνο. Ένα ιστορικό-ποιητικό ντοκιμαντέρ που αναπλάθει την άγνωστη ιστορία του Ελληνισμού της Σωζόπολης στην Ανατολική Ρωμυλία, με αφορμή ένα γράμμα γραμμένο από τον παππού του σκηνοθέτη το 1929.

Σκηνοθεσία: Σταύρος Στάγκος  
Σενάριο: Σταύρος Στάγκος  
Διεύθυνση φωτογραφίας: Γιώργος Ραχματούλιν, Δημήτρης Χριστοδούλου  
Μοντάζ: Γιώργος Πατεράκης  
Ήχος: Νίκος Πατελάρος  
Μουσική: Σαβίνα Γιαννάτου  
Παραγωγοί: Σταύρος Στάγκος  
Συμπαραγωγή: ΕΚΚ – Ειδικό πρόγραμμα χρηματοδότησης Covid-19, Υπουργείο Πολιτισμού και Αθλητισμού  
Αφήγηση: Αλεξανδρος Λογοθέτης, Πέτρος Λαγούτης

|  |  |
| --- | --- |
| Ταινίες | **WEBTV** |

**23:00**  |   **Ο Παραμυθάς - Ελληνική Ταινία (Αλλαγή Ταινίας)**  
  
**Έτος παραγωγής:** 1969  
**Διάρκεια**: 84'

Ο Δημήτρης, ένας συνοδός εδάφους, εκμεταλλευόμενος το ίδιο επίθετο που έχει με έναν ξάδερφό του πιλότο, παριστάνει τον πιλότο, μέχρι που μπλέκει με μία νεόπλουτη οικογένεια. Με τα ψέματά του όμως, κινδυνεύει να χάσει όχι μόνο τη δουλειά του, αλλά και την αρραβωνιαστικιά του.

Παίζουν: Δημήτρης Παπαμιχαήλ, Ξένια Καλογεροπούλου, Θανάσης Μυλωνάς, Άννα Μαντζουράνη, Μαρίκα Κρεββατά, Γιώργος Γαβριηλίδης, Δημήτρης Νικολαΐδης, Αντώνης Παπαδόπουλος, Βάσω Βουλγαράκη, Άγγελος Μαυρόπουλος, Μάκης Δεμίρης, Γιώργος Γρηγορίου, Χρύσα Κοζίρη, Γιάννης Μπουρνέλης, Αλέκα Παραμερίτου, Γιάννης Αλεξανδρίδης, Μέλια Ρήγα, Γρηγόρης Στεφανίδης, Κώστας Νικολαΐδης, Γιάννης Λιακάκος, Κώστας Σαββαΐδης, Γιώργος Κυριακίδης, Γιώργος ΛουκάκηςΣενάριο: Λάκης Μιχαηλίδης  
Μουσική: Γιώργος Κατσαρός  
Διεύθυνση φωτογραφίας: Δήμος Σακελλαρίου  
Σκηνοθεσία: Ερρίκος Θαλασσινός

|  |  |
| --- | --- |
| Ταινίες | **WEBTV** |

**00:30**  |   **Το Νόημα του Αυγούστου - Μικρές Ιστορίες**     
*(The Meaning of August - Short Stories)*   
  
**Έτος παραγωγής:** 2020  
**Διάρκεια**: 26'

Ελληνική ταινία μυθοπλασίας - Πρόγραμμα MICROFILM  
  
Υπόθεση: Ο Αντρέας πρέπει να προσέχει το σπίτι και τον σκύλο του αφεντικού. Το σκυλί είναι άγριο. Το σπίτι πολυτελές. Οι συνάδελφοι από το εργοστάσιο ζηλεύουν. Ο Γείτονας από δίπλα παραμονεύει. Το σκυλί λέγεται Λέμπεν. Το σκυλί έχει τα δικά του σχέδια.  
  
Σκηνοθετικό σημείωμα: «Να μιλήσεις για την ταινία που έφτιαξες. Να μιλήσεις για τους φόβους που σε οδήγησαν να κάνεις ταινίες. Να εξηγήσεις γιατί «προτιμάς» (ή τουλάχιστον έτσι φαίνεται μιας και διάλεξες το συγκεκριμένο επάγγελμα) να κοιτάς τη ζωή από την οθόνη και από το βιζέρ αντί να τη ζεις καθάρια, ατόφια, με αυτάρκεια. Η ανάγκη να ζήσεις παραπάνω από μια ζωή, η ανάγκη(ή η επιτακτικότητα) να φιλήσεις τους φόβους σου στο στόμα, να απαντήσεις στο ερώτημα: γιατί οι άνθρωποι να έχουν κυνόδοντες;»  
  
Βιογραφικό Σκηνοθέτη: Ο Μάνος Παπαδάκης γεννήθηκε και μεγάλωσε στο Ηράκλειο Κρήτης. Σπούδασε οργάνωση και διοίκηση επιχειρήσεων στο Πανεπιστήμιο Μακεδονίας και σκηνοθεσία στη σχολή Λυκούργου Σταυράκου στην Αθήνα, όπου ζει και εργάζεται μέχρι σήμερα. Ξεκίνησε ως παραγωγός ταινιών μικρού μήκους (Sunday, Possibly Strangers, -1) και στη συνέχεια εργάστηκε ως σεναριογράφος(-1, HEM). Η πρώτη του σκηνοθετική δουλειά, «Το νόημα του Αυγούστου», περιμένει τη διεθνή της πρεμιέρα ενώ κέρδισε τιμητική διάκριση ήχου(43ο Φεστιβάλ Δράμας) και καλύτερης αντρικής ερμηνείας (43ο Φεστιβάλ Δράμας, Νύχτες πρεμιέρας 2020) στα εγχώρια φεστιβάλ.  
  
Βραβεία: Α’ Ανδρικού Ρόλου (43ο Φεστιβάλ Δράμας,26ες Νύχτες Πρεμιέρας), Ήχου (43ο Φεστιβάλ Δράμας)

Ηθοποιοί: Παύλος Ιορδανόπουλος, Μαίρη Μηνά, Βασίλης Βασιλάκης, Νικολάκης Ζεγκίνογλου, Γιάννης Μάνθος, Φώτης Λαζάρου, Αργύρης Γκαγκάνης  
  
Σενάριο - Σκηνοθεσία: Μάνος Παπαδάκης  
  
Παραγωγή: Γιώργος Πατεράκης, Μάνος Παπαδάκης, EΡT, EKK, White Balance,  
Giorgos Paterakis, Manos Papadakis, ERT, EKK, White Balance

|  |  |
| --- | --- |
| Ενημέρωση / Έρευνα | **WEBTV** |

**01:00**  |   **Η Μηχανή του Χρόνου  (E)**  

«Η «Μηχανή του Χρόνου» είναι μια εκπομπή που δημιουργεί ντοκιμαντέρ για ιστορικά γεγονότα και πρόσωπα. Επίσης παρουσιάζει αφιερώματα σε καλλιτέχνες και δημοσιογραφικές έρευνες για κοινωνικά ζητήματα που στο παρελθόν απασχόλησαν έντονα την ελληνική κοινωνία.   
  
Η εκπομπή είναι ένα όχημα για συναρπαστικά ταξίδια στο παρελθόν που διαμόρφωσε την ιστορία και τον πολιτισμό του τόπου. Οι συντελεστές συγκεντρώνουν στοιχεία, προσωπικές μαρτυρίες και ξεχασμένα ντοκουμέντα για τους πρωταγωνιστές και τους κομπάρσους των θεμάτων.

**«Οι Ρωμιοί της Κωνσταντινούπολης. Τα Σεπτεμβριανά του ’55» (Β' Μέρος)**

Στο δεύτερο μέρος του αφιερώματος στους Ρωμιούς της Πόλης, παρουσιάζεται το χρονικό του πογκρόμ κατά των Ελλήνων της Κωνσταντινούπολης, το Σεπτέμβριο του 1955.  
  
Ειδικότερα, η εκπομπή καταγράφει το χρονικό της καταστροφής των ελληνικών σπιτιών, καταστημάτων, σχολείων, ιδρυμάτων, ναών και νεκροταφείων από περίπου 100 χιλιάδες Τούρκους και τις οδυνηρές συνέπειές του στην ελληνική κοινότητα.   
Με μαρτυρίες Τούρκων επικεφαλής, οι οποίοι σχεδίασαν το πογκρόμ, και Ελλήνων που έζησαν τα γεγονότα, «Η μηχανή του χρόνου» παρουσιάζει πώς οργανώθηκε και στήθηκε η «νύχτα των κρυστάλλων της Πόλης», από το τουρκικό παρακράτος.  
  
Παρά το γεγονός ότι οι ελληνοτουρκικές σχέσεις έδειχναν να βελτιώνονται, ειδικά μετά την έλευση του Πατριάρχη Αθηναγόρα, η γειτονική χώρα παρέμενε πιστή στο στόχο της, που δεν ήταν άλλος από την εκδίωξη των Ρωμιών και την υφαρπαγή του πλούτου τους. Το μόνο που έλειπε ήταν η αφορμή. Γι’ αυτό φρόντισε η Αγγλία, η οποία για να αντιμετωπίσει το Κυπριακό που ξέσπασε από το 1950, ενέπλεξε και την Τουρκία στο ζήτημα, χρίζοντάς την ως ισότιμο συνομιλητή Κυπρίων και Ελλήνων, παρά το γεγονός ότι μέχρι τότε οι Τουρκοκύπριοι ζούσαν ειρηνικά με τους Ελληνοκύπριους και δεν είχαν διεκδικήσεις.  
  
Με πλούσιο φωτογραφικό υλικό από τη νύχτα της καταστροφής και την επόμενη ημέρα του ανθελληνικού πογκρόμ, η εκπομπή καταγράφει πώς στις επιδρομές των Τούρκων έχασαν τη ζωή τους περίπου τριάντα Έλληνες και περίπου διακόσιες γυναίκες έπεσαν θύματα βιασμού.  
  
Τα ντοκουμέντα δείχνουν ότι το οργανωμένο πογκρόμ άρχισε με προβοκάτσια. Για το σκοπό αυτό επιστρατεύτηκε ο ελληνικής καταγωγής μουσουλμάνος φοιτητής Οκτάι Εγκίν, ο οποίος με τη βοήθεια του τουρκικού προξενείου και ενός συνεργού, τοποθέτησε εκρηκτικό μηχανισμό στην οικία του Κεμάλ στη Θεσσαλονίκη. Η ψευδής και προγραμμένη είδηση ότι το σπίτι καταστράφηκε ολοσχερώς από Έλληνες, έδωσε το σύνθημα στους εξαγριωμένους Τούρκους να καταστρέψουν τα πάντα στην Κωνσταντινούπολη.  
  
Στην εκπομπή μιλούν ο πρέσβης επί τιμή Βύρων Θεοδωρόπουλος, ο πρόεδρος της Οικουμενικής Ομοσπονδίας Κωνσταντινουπολιτών Νίκος Ουζούνογλου, ο επίκουρος καθηγητής Διεθνούς Δικαίου και Εξωτερικής Πολιτικής του Παντείου Πανεπιστημίου Άγγελος Συρίγος, η γενική γραμματέας του Ιδρύματος Ιστορικών Ερευνών Ειρήνη Σαριόγλου, ο συγγραφέας Αλέξανδρος Μασσαβέτας, ο πρόεδρος του Συνδέσμου Ρωμαίικων Κοινοτικών Ιδρυμάτων Αντώνης Παριζιάνος, ο διδάκτωρ του Παντείου Πανεπιστημίου Ιωάννης Ιακωβίδης, ο Κωνσταντινουπολίτης επιχειρηματίας Χρήστος Ελματζίογλου, ο νομικός και συγγραφέας Λεωνίδας Κουμάκης, η πρώην διευθύντρια του Κεντρικού Παρθεναγωγείου Κωνσταντινούπολης Αλεξάνδρα Λαμπρινού, ο συγγραφέας Νίκος Ατζέμογλου, ο πρώην πρόεδρος του Συλλόγου Κωνσταντινουπολιτών Γιώργος Λεύκαρος, ο σκηνοθέτης Τάσος Μπουλμέτης, οι δημοσιογράφοι Δημήτρης Καλούμενος και Γιώργος Καράγιωργας, καθώς και πολλοί Ρωμιοί που έζησαν τα δραματικά γεγονότα.

Παρουσίαση: Χρίστος Βασιλόπουλος

|  |  |
| --- | --- |
| Ενημέρωση / Πολιτισμός | **WEBTV** **ERTflix** |

**02:00**  |   **Παρασκήνιο - ΕΡΤ Αρχείο  (E)**  

Σειρά πολιτιστικών και ιστορικών ντοκιμαντέρ.

**«Γιώργος Κουμεντάκης»**

Η camera του Παρασκηνίου ταξίδεψε στην Τήνο, όπου συνάντησε το συνθέτη Γιώργο Κουμεντάκη. Ο γνωστός συνθέτης, αμέσως μετά το τέλος των Ολυμπιακών αγώνων για τους οποίους συνέθεσε τη μουσική των τελετών έναρξης και λήξης, εγκαταστάθηκε μόνιμα στο χωριό Υστέρνια, όπου συνεχίζει το δημιουργικό του έργο.   
  
Ο Γιώργος Κουμεντάκης μας ξεναγεί στις αγαπημένες τοποθεσίες του νησιού και φωτίζει με έναν ιδιαίτερο λόγο το μουσικό του έργο.  
  
Αναφέρεται στη γνωριμία του με τον μεγάλο ευρωπαίο συνθέτη Gyorgy Ligeti στα μέσα της δεκαετίας του 1980, για τη δημιουργική του συνεργασία με το θεατρικό σκηνοθέτη Γιάννη Χουβαρδά στο Θέατρο του Νότου, και για τη συνεργασία του με τον κόντρα τενόρο Άρη Χριστοφελη.   
  
Μιλάει για τη μακρόχρονη συνεργασία του με τον σκηνοθέτη - χορογράφο Δημήτρη Παπαϊωάννου και την Ομάδα Εδάφους, για την οποία έγραψε μουσική σε 7 σημαντικές παραστάσεις.   
  
Αναφέρεται ιδιαιτέρα στο "Ρέκβιεμ για το τέλος του έρωτα", μια παράσταση για τα θύματα του aids, στους Ολυμπιακούς Αγώνες της Αθήνας του 2004 και στην παράσταση "Πριν" η οποία ανέβηκε στο μικρό θέατρο της Επιδαύρου το καλοκαίρι του 2005.   
  
Τα τελευταία χρόνια, μετά την εγκατάστασή του στην Τήνο, είναι ιδιαιτέρα δημιουργικά για το Γ. Κουμεντακη: γράφει 20 μουσικά έργα σε δυο κύκλους , τις μελωδίες γραφομηχανής και τα Ισοκρατήματα. Τα έργα του αυτά παίζονται από σπουδαίες ορχήστρες, σολίστ και μουσικά σύνολα σε πολλά μέρη του κόσμου.  
  
Ο Γιώργος Κουμεντάκης μιλάει γι'αυτά που τον εμπνέουν: για τη σχέση του με τη μουσική παράδοση, τη φύση και τη θρησκεία και πώς αυτοί οι θεμέλιοι λίθοι της πνευματικής του συγκρότησης ενσωματώνονται στη μουσική του.   
  
Τέλος, με αφορμή το ανέβασμα του μουσικοθεατρικού παραμυθιού "Το αθόρυβο πάτημα της αρκούδας" στη Στέγη Γραμμάτων και Τεχνών τον Ιανουάριο του 2012, το Παρασκήνιο καταγράφει τις πρόβες της παράστασης και τον συνθέτη να διδάσκει τους μουσικούς του.

|  |  |
| --- | --- |
| Ενημέρωση / Ειδήσεις | **WEBTV** |

**03:00**  |   **Ειδήσεις - Αθλητικά - Καιρός  (M)**

|  |  |
| --- | --- |
| Ντοκιμαντέρ / Ταξίδια | **WEBTV** **ERTflix** |

**03:30**  |   **Κυριακή στο Χωριό Ξανά  (E)**   **(Αλλαγή Ώρας)**  
  
Α' ΚΥΚΛΟΣ   
  
**Έτος παραγωγής:** 2021

Ταξιδιωτική εκπομπή παραγωγής ΕΡΤ3 2021-22 διάρκειας 90’  
  
«Κυριακή στο χωριό ξανά»: ολοκαίνουργια ιδέα πάνω στην παραδοσιακή εκπομπή. Πρωταγωνιστής παραμένει το «χωριό», οι άνθρωποι που το κατοικούν, οι ζωές τους, ο τρόπος που αναπαράγουν στην καθημερινότητά τους τις συνήθειες και τις παραδόσεις τους, όλα όσα έχουν πετύχει μέσα στο χρόνο κι όλα όσα ονειρεύονται. Οι ένδοξες στιγμές αλλά και οι ζόρικες, τα ήθη και τα έθιμα, τα τραγούδια και τα γλέντια, η σχέση με το φυσικό περιβάλλον και ο τρόπος που αυτό επιδρά στην οικονομία του τόπου και στις ψυχές των κατοίκων. Το χωριό δεν είναι μόνο μια ρομαντική άποψη ζωής, είναι ένα ζωντανό κύτταρο που προσαρμόζεται στις νέες συνθήκες. Με φαντασία, ευρηματικότητα, χιούμορ, υψηλή αισθητική, συγκίνηση και μια σύγχρονη τηλεοπτική γλώσσα, ανιχνεύουμε και καταγράφουμε τη σχέση του παλιού με το νέο, από το χθες ως το αύριο κι από τη μία άκρη της Ελλάδας ως την άλλη.

**«Λιβάδι Ολύμπου»**

Κυριακή στο Χωριό, ξανά. Κυριακή στο Λιβάδι του Ολύμπου.   
Ο Κωστής παρακολουθεί τις εργασίες των δασεργατών και κουβεντιάζει μαζί τους για τις συνθήκες της δουλειάς τους και τη ζωή τους στο χωριό. Οι παλιές νοικοκυρές τον καλωσορίζουν στο Λαογραφικό Μουσείο με τα εργόχειρά τους και τις ιστορίες τους. Στον γυναικείο συνεταιρισμό «Ο Σοφράς», μαθαίνει τα μυστικά της μελιτζανόπιτας, γεύεται το κοκκινιστό ζυγούρι, τους λαχανοντολμάδες και τα τοπικά γλυκά. Ανακαλύπτει, γιατί η «πατάτα απ’ το Λιβάδι τρώγεται χωρίς λάδι». Κάτω από τον πλάτανο, στην κεντρική πλατεία, συνομιλεί με τους κοινοτάρχες Βαγγέλη και Λάζο για το παρελθόν, το παρόν αλλά και το μέλλον αυτού του δυναμικού χωριού.   
Στην κορυφή Σάπκα, το θέμα της συζήτησης είναι οι Βλάχοι και ο πολιτισμός τους. Σε μία από τις πολλές στάνες του χωριού, συναντά τους κτηνοτρόφους, την κυρίαρχη οικονομική δύναμη του χωριού.  
Λιβάδι Ολύμπου ή αλλιώς Βλαχολίβαδο: σ’ ένα μαγευτικό τοπίο, με τη συνοδεία ντόπιων μουσικών, τα όμορφα κορίτσια και αγόρια του χωριού χορεύουν παραδοσιακούς βλάχικους χορούς, αναδεικνύοντας την «ανεξάντλητη ενέργεια» του τόπου τους.

Παρουσίαση: Κωστής Ζαφειράκης  
Παρουσίαση - Σενάριο: Κωστής Ζαφειράκης  
Σκηνοθεσία: Κώστας Αυγέρης  
Αρχισυνταξία: Άνη Κανέλλη  
Διεύθυνση Φωτογραφίας: Διονύσης Πετρουτσόπουλος  
Οπερατέρ: Διονύσης Πετρουτσόπουλος, Μάκης Πεσκελίδης, Κώστας Αυγέρης, Μπάμπης Μιχαλόπουλος  
Εναέριες λήψεις: Μπάμπης Μιχαλόπουλος  
Ήχος -Μίξη ήχου: Σίμος Λαζαρίδης  
Σχεδιασμός γραφικών: Θανάσης Γεωργίου  
Μοντάζ: Βαγγέλης Μολυβιάτης  
Creative Producer: Γιούλη Παπαοικονόμου  
Οργάνωση Παραγωγής: Χριστίνα Γκωλέκα

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**